Woodstock Cottage | LekkeSlaap
Woodstock Cottage is 'n selfsorgeenheid in Woodstock, een van die oudste voorstede in Kaapstad en ook een van die mees byderwetse voorstede. 'n Ongelooflike mengsel van diversiteit en kulture smelt saam en maak van dié woonbuurt 'n lewendige, woelige mengsel van kos, mode, kuns en ontwerp.
Die kothuis het 2 slaapkamers en kan slaapplek aan 5 gaste bied. Die hoofslaapkamer het 'n dubbelbed, terwyl die tweede slaapkamer 'n dubbelbed en 'n enkelbed het. Die kombuis is toegerus met 'n stoof, oond, yskas-vrieskas en mikrogolfoond.
Die Victoriaanse kothuis is ingerig met oorspronklike kuns, antiekware, en moderne geriewe soos 'n platskerm-TV in die sitkamer. Gaste het toegang tot 'n omvattende versameling van boeke, CD's en DVD's, en kan gerus hiervan gebruik maak. Verder spog die kothuis ook met 'n binnehoftuin.